Temeljem članka 40. i 41. Zakona o ustanovama (NN, br. 76/93, 29/97, 47/99 i 35/08) i članka 154. Zakona o socijalnoj skrbi (NN, br. 157/13) i članka 34.,35. i 36. Statuta Doma za starije i nemoćne osobe Novigrad ( listopad 2010.god.) Upravno vijeće Doma, temeljem svoje Odluke od 27.11.2014. godine, raspisuje

N A T J E Č A J

za izbor/reizbor i imenovanje ravnatelja/ravnateljice

Doma za starije i nemoćne osobe Novigrad

Casa per anziani e disabili Cittanova

Za ravnatelja/icu može biti imenovana osoba koja ispunjava sljedeće uvjete:

- završen preddiplomski i diplomski sveučilišni studij ili integrirani preddiplomski i diplomski sveučilišni studij socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicinskih, humanističkih ili drugih društvenih znanosti

-  najmanje pet godina radnog staža u propisanom akademskom zvanju i akademskom stupnju, od toga najmanje tri godine u djelatnosti socijalne skrbi ili u drugoj društvenoj djelatnosti u propisanom akademskom zvanju i akademskom stupnju

- u odnosu na koju ne postoji zapreka iz članka 213. stavka 1. Zakona o  socijalnoj skrbi

-  hrvatsko državljanstvo

Iznimno, ako se na javni natječaj nije javio nijedan kandidat koji ispunjava uvjete iz stavka 1. podstavka 1. čl.154. Zakona o socijalnoj skrbi, za ravnatelja doma socijalne skrbi može biti imenovana osoba koja ima završen odgovarajući preddiplomski studij iz stavka 1. podstavka 1. članka 154. i ispunjava uvjete iz stavka 1. podstavaka 2. i 3. čl. 154. Zakona o socijalnoj skrbi.

Na natječaj se mogu javiti osobe oba spola.

Uz prijavu na natječaj kandidati/kinje su dužni priložiti u izvorniku ili ovjerenom presliku:

* dokaz o stečenoj stručnoj spremi (diploma)
* dokaz o radnom stažu (potvrda o podacima evidentiranim u matičnoj evidenciji Hrvatskog zavoda za mirovinsko osiguranje)
* dokaz o hrvatskom državljanstvu
* uvjerenje nadležnog suda da nije pokrenut kazneni postupak (ne starije od 30 dana)
* životopis

Za potrebe provjere podataka o osuđivanosti za kaznena djela i prekršaje iz članka 213. stavak 1. Zakona o socijalnoj skrbi poslodavac će za odabranog kandidata po službenoj dužnosti pribaviti podatke.

Prijave s traženim dokazima o ispunjavanju uvjeta iz natječaja podnose se u roku od 8 dana od objave natječaja u „Narodnim novinama“ na adresu: Dom za starije i nemoćne osobe Novigrad, Domovinskih žrtava 14, 52466 Novigrad, s naznakom „Natječaj za ravnatelja – ne otvarati“.

Nepotpune i nepravovremene prijave neće se razmatrati.

Kandidati će u zakonskom roku biti pismeno obaviješteni o rezultatima natječaja.

Dom za starije i nemoćne osobe Novigrad

Casa per anziani e disabili Cittanova